OBJAVA ZA MEDIJE

Rijeka, 7. svibnja 2018.

**OTVORENE PRIJAVE ZA PETU TRAIL UTRKU AKADEMSKI ZEC**

Zaklada Sveučilišta u Rijeci, u suradnji s **Gradom Kastvom** i **Riječkim športskim sveučilišnim savezom**, organizira trail utrku Akademski zec **na kastavskim šetnicama**,u subotu **26. svibnja 2018. s početkom u 10:00 sati.**

Utrka Akademski zec nastala je s ciljem poticanja studenata i djelatnika Sveučilišta, ali i građana, na kretanje i druženje u prirodi, te promocije zdravog načina života. Cilj je također unaprijediti suradnju između akademske i lokalne zajednice, odnosno uključiti lokalnu zajednicu u sveučilišne projekte.

Akademski zec održava se jubilarnu petu godinu, ove godine na **dvije staze**  – **PUŽ (5.3 km) i ZEC (9.28 km)**. U proteklih četiri godine trčalo je gotovo **400 natjecatelja**, a želja je proširiti projekt i uključiti više sudionika iz lokalne i regionalne zajednice, obitelji i šetače, ali i ozbiljnije rekreativce.

Staze su za ovu utrku osmišljene zanimljivo i originalno, no dostupne svim razinama sudionika. Nakon utrke slijedi proglašenje pobjednika, dodjela nagrada i ugodno druženje. Nagrade su osigurali trgovina sportske opreme  **Decathlon, Bistro Loža Kastav, Sveučilište u Rijeci**, **RAK - Riječki alpinistički klub** i mnogi drugi, a dodjeljuju se za prva tri mjesta u muškoj i ženskoj kategoriji, što čini čak 12 nagrađenih trkača i trkačica.

**Prijave su otvorene do 20. svibnja 2018., a prijaviti se moguće na sljedećoj**[poveznici](https://goo.gl/forms/PFYcEJKqzUwasHHP2)**.**

**Više detalja o prijavama, kotizaciji i pravilima utrke možete saznati na** [mrežnim](http://www.zaklada.uniri.hr/zaklada/2018/05/otvorene-prijave-za-trail-utrku-akademski-zec/) **i** [Facebook](https://www.facebook.com/events/189190451707394/) **stranicama Zaklade.**